CELEX: 62022CN0218
Language: sk
Date: 2022-03-24 00:00:00
Title: Vec C-218/22: Návrh na začatie prejudiciálneho konania, ktorý podal Tribunale di Lecce (Taliansko) 24. marca 2022 – BU/Comune di Copertino

20.6.2022   
            
            
               SK
            
            
               Úradný vestník Európskej únie
            
            
               C 237/36
            
         
      Návrh na začatie prejudiciálneho konania, ktorý podal Tribunale di Lecce (Taliansko) 24. marca 2022 – BU/Comune di Copertino
      (Vec C-218/22)
      (2022/C 237/46)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Tribunale di Lecce
      
         Účastníci konania pred vnútroštátnym súdom
      
      
         Žalobca: BU
      
         Žalovaný: Comune di Copertino
      
         Prejudiciálne otázky
      
      
                  1.
               
               
                  Majú sa článok 7 smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času (1) a článok 31 ods. 2 Charty základných práv Európskej únie vykladať v tom zmysle, že bránia takej vnútroštátnej právnej úprave, o akú ide vo veci samej (článok 5 ods. 8 zákonného dekrétu č. 95 zo 6. júla 2012 o naliehavých ustanoveniach týkajúcich sa preskúmania verejných výdavkov bez zmien služieb občanom a o opatreniach na posilnenie kapitálu podnikov v bankovom sektore, ktorý bol so zmenami a doplneniami na základe článku 1 ods. 1 zmenený na zákon č. 135 zo 7. augusta 2012), ktorá z dôvodu potreby obmedziť verejné výdavky ako aj z organizačných potrieb verejnoprávneho zamestnávateľa stanovuje zákaz preplácania dovolenky v prípade dobrovoľného odstúpenia zamestnanca verejnej správy z funkcie?
                  a okrem toho,
               
            
                  2.
               
               
                  V prípade kladnej odpovede, majú sa článok 7 smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času a článok 31 ods. 2 Charty základných práv Európskej únie vykladať v tom zmysle, že zamestnanec verejnej správy musí preukázať nemožnosť čerpania dovolenky počas služobného pomeru?
               
            
         (1)  Ú. v. EÚ L 299, 2003, s. 9.